sagorsarker/bangla-wikipedia huggingface dataset:
জামতাড়া জেলা

জামতাড়া জেলা () হল ভারতের ঝাড়খণ্ড রাজ্যের একটি জেলা। এই জেলার সদর শহর জামতাড়া। ২০০১ সালের ২৬ এপ্রিল সাবেক দুমকা জেলার কুন্ধিত, নালা, জামতাড়া ও নারায়ণপুর ব্লক চারটি নিয়ে এই জেলা গঠিত হয়। এই জেলাটি ঝাড়খণ্ড রাজ্যের সাঁওতাল পরগনা বিভাগের অন্তর্গত।
২০০৬ সালে ভারত সরকার জামতাড়া জেলাটিকে ভারতের ২৫০টি সবচেয়ে অনগ্রসর জেলার অন্যতম বলে ঘোষণা করে। ঝাড়খণ্ডের যে ২১টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পায় জামতাড়া তার মধ্যে একটি।
এই জেলায় ছয়টি ব্লক আছে: নারায়ণপুর, কর্মটাঁড়, জামতাড়া, ফতেপুর, নালা ও কুণ্ডহিত।
জামতাড়া জেলায় তিনটি বিধানসভা কেন্দ্র আছে: নালা, জামতাড়া ও সারাথ। তিনটি কেন্দ্রই দুমকা লোকসভা কেন্দ্রের অন্তর্গত।
২০১১ সালের জনগণা অনুসারে, জামতাড়া জেলার জনসংখ্যা ৭৯০,২০৭। এই জনসংখ্যা কোমোরোস রাষ্ট্রের জনসংখ্যার প্রায় সমান। মার্কিন যুক্তরাষ্ট্রের অঙ্গরাজ্য সাউথ ডাকোটার জনসংখ্যাও এই জেলার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৪৮৬তম।
জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ২১%। জামতাড়া জেলায় লিঙ্গানুপাতের হার প্রতি ১০০০ পুরুষে ৯৫৯ জন নারী। জেলার সাক্ষরতার হার ৬৩.৭৩%।
জামতাড়া জেলায় প্রচলিত ভাষাসমূহের পাইচিত্র তালিকা নিম্নরূপ -
সংঘ

সংঘ সংস্কৃত ভাষার একটি শব্দ যা বহুসংখ্যক ভারতীয় উপমহাদেশীয় ভাষায় (বিশেষত পালি ভাষায়) প্রচলিত। এটির সাধারণ অর্থ সম্প্রদায়, দল, গোষ্ঠী, সভা, সম্মেলন, ইত্যাদি। বৌদ্ধ, জৈন ও শিখ ধর্মাবলম্বীদের ধর্মীয় সংগঠনগুলি প্রায়শই তাদের নামে "সংঘ" কথাটি ব্যবহার করে থাকে। ঐতিহাসিকভাবে সংঘ বলতে কোনও প্রজাতন্ত্র বা রাজ্যের শাসক সভাকে বোঝানো হত। এ কারণে কোনও কোনও বৌদ্ধ পণ্ডিত সংঘের এই ঐতিহ্যকে মানবজাতির ইতিহাসের সবচেয়ে প্রাচীন গণতান্ত্রিক সংগঠন হিসেবে গণ্য করে থাকেন।
বৌদ্ধধর্মে সংঘ বলতে ভিক্ষু ও ভিক্ষুণীদের মঠভিত্তিক সম্প্রদায়কে বোঝায়। এগুলি সচরাচর "ভিক্ষুসংঘ" বা "ভিক্ষুণীসংঘ" নামে পরিচিত। এছাড়া কেউ যদি বোধি-র চারটি ধাপের যেকোনও একটিতে পৌঁছাতে পারে, তাহলে তাকে "আর্যসংঘ" নামক একটি সংগঠনের সদস্য গণ্য করা হয়।
থেরবাদী বৌদ্ধ দর্শন ও নিচিরেন শোশু বৌদ্ধ দর্শন অনুযায়ী সংঘ বলতে সাধারণ ধর্মানুসারী তথা সাবকদের (শ্রাবক) সম্প্রদায়কে বোঝায় না, কিংবা সমগ্র বৌদ্ধ সম্প্রদায়কেও বোঝায় না।
শুদ্ধোধন

শুদ্ধোধন (সংস্কৃত: शुद्धोधन) ছিলেন বৌদ্ধধর্মের প্রবর্তক গৌতম বুদ্ধের পিতা। তিনি ছিলেন শ্রামণ ধর্মের অনুসারী তিনি শাক্য প্রজাতন্ত্রের নির্বাচিত প্রধান ছিলেন।
রাজা শুদ্ধোধনের পিতার নাম শিহহনু এবং মাতার নাম কচ্ছানা। ধোতোদন, সক্কোদন, সুক্কোদন, অমিতোদন নামক তার চার ভ্রাতা ও অমিতা ও পমিতা নামক দুই ভগিনী ছিল। তার স্ত্রী ছিলেন মায়াদেবী এবং ও তার বোন মহাপজাপতি গোতমী। তার জ্যেষ্ঠ সন্তান সিদ্ধার্থ গৌতম ছিলেন শুদ্ধোধন ও মায়াদেবীর সন্তান। এছাড়া মহাপজাপতি গোতমীর গর্ভে তিনি রাজকুমারী নন্দা এবং রাজকুমার নন্দের জন্ম দেন।।
শুদ্ধধোনের প্রথম পুত্র সিদ্ধার্থ গৌতমের জন্মের সময় বা সপ্তম দিনে মায়াদেবীর জীবনাবসান হয়। শুদ্ধোধন শিশুর জন্মের পঞ্চম দিনে তার নামকরণের জন্য আটজন ব্রাহ্মণকে আমন্ত্রণ জানালে তারা শিশুর নাম রাখেন সিদ্ধার্থ অর্থাৎ যিনি সিদ্ধিলাভ করেছেন। এই সময় পর্বতদেশ থেকে আগত অসিত নাম একজন সাধু নবজাত শিশুকে দেখে ভবিষ্যদ্বাণী করেন যে এই শিশু পরবর্তীকালে একজন রাজচক্রবর্তী অথবা একজন সিদ্ধ সাধক হবেন। একমাত্র সর্বকনিষ্ঠ আমন্ত্রিত ব্রাহ্মণ কৌণ্ডিন্য স্পষ্টভাবে উল্লেখ করেন যে, এই শিশু পরবর্তীকালে সংসার ত্যাগ করে বুদ্ধত্ব লাভ করবেন। কৌণ্ডিন্যের এই বক্তব্যে সন্ত্রস্ত শুদ্ধোধন সিদ্ধার্থের জীবন বিলাসিতায় পরিপূর্ণ করে বহিঃজগতের সমস্ত দুঃখ কষ্ট থেকে তাকে দূরে রাখার ব্যবস্থা করেন। ষোলো বছর বয়সে সিদ্ধার্থকে সংসারের প্রতি মনোযোগী করার জন্য শুদ্ধোধন তাকে কোলিয় গণের সুন্দরী কন্যা যশোধরার সাথে বিবাহ দেন ও রাহুল নামক এক পুত্রসন্তানের জন্ম দেন। সিদ্ধার্থ তার জীবনের প্রথম উনত্রিশ বছর রাজপুত্র হিসেবে অতিবাহিত করেন। বৌদ্ধ পুঁথিগুলি অনুসারে পিতা শুদ্ধোধন তার জীবনে বিলাসিতার সমস্ত রকম ব্যবস্থা করা সত্ত্বেও সিদ্ধার্থ বস্তুগত ঐশ্বর্য্য যে জীবনের লক্ষ্য হতে পারে না, তা উপলব্ধি করেন।
সিদ্ধার্থ গৌতম উনত্রিশ বছর বয়সে সংসার ত্যাগ করলে বিষাদগ্রস্ত শুদ্ধোধন তাকে খোঁজার বহু চেষ্টা করেন। সিদ্ধার্থ গৌতমের বুদ্ধত্ব লাভের এক বছর পরে শুদ্ধোধন তার পুত্রকে কপিলাবস্তু শহরে আমন্ত্রণ জানান। শুদ্ধোধনের নির্দেশমতো সিদ্ধার্থের বাল্যবন্ধু কলুদায়ী তাকে পিতৃরাজ্যে নিয়ে যাওয়ার ব্যবস্থা করেন। তিন বছর পরে রোহিণী নদীর জলের অংশ নিয়ে শাক্যদের সাথে কোলীয় গণের একটি বিবাদ উপস্থিত হলে গৌতম বুদ্ধ সেই বিবাদের মীমাংসা করেন। এর কয়েকদিনের মধ্যে শুদ্ধোধন মৃত্যুর সময় উপস্থিত হলে গৌতম বুদ্ধ তার মৃত্যুশয্যায় তাকে ধর্মশিক্ষা প্রদান করেন।
গ্যাংটক জেলা

গ্যাংটক জেলা (পূর্বনাম: পূর্ব সিকিম জেলা) ভারতের সিকিম রাজ্যের একটি জেলা। এটি রাজ্যের দক্ষিণ-পূর্ব দিকে অবস্থিত। গ্যাংটক জেলার সদর শহর হল রাজ্যের রাজধানী গ্যাংটক।
এই জেলার সাধারণ নাগরিকদের বসতি অঞ্চল শাসন করেন কেন্দ্রীয় সরকার নিযুক্ত এক জেলা সমাহর্তা। সামরিক এলাকা শাসন করেন এক মেজর জেনারেল।
গ্যাংটক জেলা অতীতে সিকিম দেশীয় রাজ্যের অন্তর্ভুক্ত ছিল। ঊনবিংশ শতাব্দীতে ভুটান এই অঞ্চল দখল করে নেয়। ইঙ্গ-ভুটান যুদ্ধের পর এই অঞ্চল ব্রিটিশদের দখলে আসে। ১৯৪৭ সালে ভারত স্বাধীন হওয়ার পর এই অঞ্চল ভারতের আশ্রিত রাজ্য সিক্কিমের অন্তর্ভুক্ত ছিল। ১৯৬২ সালে ভারত-চীন যুদ্ধের সময় নাথুলা পাসে কয়েকটি সংঘর্ষের ঘটনা ঘটেছিল। ১৯৭৫ সালে সিক্কিম আনুষ্ঠানিকভাবে ভারতের ২২তম অঙ্গরাজ্যে পরিণত হয়।
এই জেলা ভৌগোলিকভাবে খুবই সংবেদনশীল। গণচীন ও ভুটান রাষ্ট্রের সীমান্ত এই জেলা-বরাবর থাকার জন্য গ্যাংটকের পূর্বে এই জেলার বেশিরভাগ এলাকা ভারতীয় সেনাবাহিনীর প্রত্যক্ষ নিয়ন্ত্রণাধীন। কয়েকটি এলাকা ছাড়া গ্যাংটকের পূর্ব দিকে পর্যটকদের যেতে দেওয়া হয় না। এই জেলার ছাঙ্গু লেক, বাবা মন্দির ও নাথু লা গিরিপথ জনপ্রিয় পর্যটনকেন্দ্র। প্রাচীনকালে ভারত ও লাসার মধ্যে যে রেশম পথ ছিল, তা এই গিরিপথ দিয়ে প্রসারিত ছিল। শুধুমাত্র ভারতীয় নাগরিকদেরই বাবা মন্দির ও গিরিপথের কাছে যেতে দেওয়া হয়। এই অঞ্চলে যেতে পর্যটক কার্যালয় থেকে বিশেষ পারমিট নিতে হয়। গ্যাংটকের বিখ্যাত পর্যটনস্থলগুলি হল ফোডং মঠ ও রুমটেক মঠ।
২০১১ সালের জনগণনা অনুসারে, গ্যাংটক জেলার জনসংখ্যা ২৮১,২৯৩। এই জনসংখ্যা বার্বাডোজ রাষ্ট্রের প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৫৭৪তম। এই জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ১৪.৭৯%। পূর্ব সিক্কিমের লিঙ্গানুপাত প্রতি ১০০০ পুরুষে ৮৭২ জন। এই জেলার সাক্ষরতার হার ৮৪.৬৭%।
গ্যাংটক জেলার অধিকাংশ বাসিন্দা নেপালি বংশোদ্ভুত। ছাড়াও ভুটিয়া, লেপচা ও তিব্বতি জাতির মানুষ দেখা যায়। এই জেলার প্রধান ভাষা হল নেপালি ভাষা।
গ্যাংটক জেলায় তিনটি বন্যপ্রাণী অভয়ারণ্য আছে: বারসে রডোডেনড্রন, ফামবং হো ও ক্যোংমোসলা আল্পীয়।
গ্যাংটক জেলা তিনটি মহকুমায় বিভক্ত:
ঘরখুদিনি

ঘরখুদিনি ("Arctonyx collaris"), "ঘরখোন্দক" বা "বালুশুয়োর" Mustelinae (মুস্টেলিনি) গোত্রের অন্তর্গত এক প্রজাতির স্তন্যপায়ী। দক্ষিণ এশিয়া ও দক্ষিণ-পূর্ব এশিয়ায় এদের দেখা মেলে। ক্রমান্বয়ে হারে বনভূমি ধ্বংসের কারণে এদের সংখ্যা দিন দিন কমে যাচ্ছে। সেকারণে আইইউসিএন প্রজাতিটিকে প্রায়-বিপদগ্রস্ত বলে ঘোষণা করেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
বাংলাদেশের টেকনাফের চিরসবুজ বনে এদের প্রায়ই দেখা যায়। এছাড়া নোয়াখালী ও চট্টগ্রাম জেলায় এদের বিস্তৃতি রয়েছে বলে জানা গেছে।
ভারতের সিক্কিম, তরাই, আসামের সমভূমি ও অরুণাচল প্রদেশে ঘরখুদিনি দেখা যায়। এছাড়া ভিয়েতনাম, ভুটান, চীনের দক্ষিণাঞ্চল, লাওস, মায়ানমার, কম্বোডিয়া ও থাইল্যান্ডে এরা বিস্তৃত। ইন্দোনেশিয়ার সুমাত্রায় এবং মালয়েশিয়ার পেরাক অঞ্চলে এদের দেখা মেলে। পূর্ব মঙ্গোলিয়ায় একটি মাত্র নমুনার খোঁজ পাওয়া গেছে।
কপিলাবস্তু

কপিলাবস্তু (পালি: Kapilavatthu) একটি স্থানের নাম যেখানে বৌদ্ধ ধর্মের প্রবর্তক গৌতম বুদ্ধ তার বাল্যকাল অতিবাহিত করেন। খ্রিস্টপূর্ব ষষ্ঠ ও পঞ্চম শতাব্দীর শেষ বা লৌহ যুগের শেষের দিকে শাক্যদের বংশের রাজধানী ছিল কপিলাবস্তু। এখানে গৌতম বুদ্ধের পরিবারের গৃহ, উদ্যানসহ আরো বেশকিছু পারিবারিক স্থাপনা রয়েছে। এই স্থানটি তার জন্মস্থান লুম্বিনী থেকে ১০ কিলোমিটার পশ্চিমে, যা পরবর্তীতে একটি অশোক স্তম্ভ দ্বারা স্থানটি চিহ্নিত করা হয় এবং ইউনেস্কো বিশ্ব ঐতিহ্য হিসেবে স্বীকৃতি দেয়।
বৌদ্ধ সূত্র অনুসারে কপিলভাথু (Kapilvatthu) নামের অর্থ হল “টাউনি এলাকা”। এই অঞ্চলে প্রচুর পরিমাণে লালচে বালি থাকার কারণে এই নামকরণ করা হয়েছে।
দেওঘর জেলা

দেওঘর জেলা () হল ভারতের ঝাড়খণ্ড রাজ্যের ২৪টি জেলার অন্যতম। এই জেলার সদর শহর হল দেওঘর। এই জেলা সাঁওতাল পরগনা বিভাগের অংশ। ১৯৮৩ সালের ১ জুনে সাবেক সাঁওতাল পরগনা জেলার দেওঘর মহকুমাটিকে জেলায় উন্নীত করা হয়। বৈদ্যনাথ জ্যোতির্লিঙ্গ এই জেলায় অবস্থিত।
দেওঘর জেলাটি জঙ্গল ও পাহাড়ে আকীর্ণ। উচ্চভূমি অঞ্চলে চাষবাস হয়। জেলার জমি উত্তর-পশ্চিম থেকে দক্ষিণ-পূর্বে ঢালু। অজয় নদ এই জেলার অন্যতম প্রধান নদী।
দেওঘর, মাধুপুর, জামুয়া, চরাকমারা, পালোজোরি, দেবীপুর, সারওয়ান, সারাথ, কারোন, মোহানপুর, রোহনি, বাবানগাউয়া, ঘোরলাশ, জসিডি, কোরিডি, রাইডি এই জেলার উল্লেখযোগ্য শহর।
জেলায় গ্রীষ্মে খুব গরম পড়ে। বর্ষায় বৃষ্টিও প্রচুর হয়। শীতকাল শুষ্ক ও খুব ঠান্ডা থাকে।
২০০৬ সালে ভারত সরকার ২৫০টি সবচেয়ে অনগ্রসর জেলার তালিকায় দেওঘরকে অন্তর্ভুক্ত করে। ঝাড়খণ্ডের যে ২১টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পায়, দেওঘর জেলা তার মধ্যে অন্যতম।
এই জেলা দশটি ব্লকে বিভক্ত: দেওঘর জেলা দেওঘর সদর, মোহানপুর, সারাওয়ান, সারাথ, পালোজোরি, মধুপুর, কারোন, সোনারাই থারি, দেবীপুর, মারগোমন্ডপ ও বাঘমারি।
জেলায় তিনটি বিধানসভা কেন্দ্র আছে: মধুপুর, সারাথ ও দেওঘর। মধুপুর ও দেওঘর গোড্ডা লোকসভা কেন্দ্র এবং সারাথ দুমকা লোকসভা কেন্দ্রের অংশ।
২০১১ সালের জনগণনা অনুসারে, দেওঘর জেলার জনসংখ্যা ১,৪৯১,৮৭৯। এই জনসংখ্যা গাবোন রাষ্ট্র বা মার্কিন যুক্তরাষ্ট্রের হাওয়াই অঙ্গরাজ্যের প্রায় সমান। ভারতের ৬৪০টি জেলার মধ্যে জনসংখ্যার হিসেবে এই জেলার স্থান ৩৩৭তম। এই জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ২৮.০২%। দেওঘর জেলার লিঙ্গানুপাতের হার প্রতি ১০০০ পুরুষে ৯২১ জন নারী। জেলার সাক্ষরতার হার ৬৬.৩৪% 
দেওঘর জেলায় প্রচলিত ভাষাসমূহের পাইচিত্র তালিকা নিম্নরূপ -
কুশীনগর

কুশীনগর (, ), ভারতের উত্তর প্রদেশের গোরক্ষপুর জেলার একটি শহর। এটি বৌদ্ধ ধর্মের অন্যতম প্রধান তীর্থস্থান যেখানে বৌদ্ধ পরিনির্বান লাভ করেন।
দ্বিতীয় চন্দ্রগুপ্ত-র রাজত্বকালে বিখ্যাত চীন দেশীয় পরিব্রাজক ফা-হিয়েন ভারত ভ্রমণ করেন। ভারতে তিনি পেশোয়ার, মথুরা, কনৌজ, শ্রাবস্তী, কাশী, কপিলাবস্তু, কুশীনগর, বৈশালী, পাটলীপুত্র এবং তাম্রলিপ্ত-এ দুই বছর অতিবাহিত করেন।
Google Maps calculates the coordinates of the Parinirvana Stupa at (26.739177,83.890663), and the Cremation Stupa (Makutabandhana) at (26.735976,83.904924).
প্রথম রিচার্ড

প্রথম রিচার্ড (৮ই সেপ্টেম্বর ১১৫৭ - ৬ই এপ্রিল ১১৯৯) ৬ই জুলাই ১১৮৯ থেকে আমৃত্যু ইংল্যান্ডের রাজা ছিলেন। একই সময়ে তিনি ছিলেন নরমান্ডের ডিউক (চতুর্থ রিচার্ড হিসেবে), অ্যাকুইটাইনের ডিউক, গাসকনির ডিউক, সাইপ্রাসের লর্ড, আনজুউয়ের কাউন্ট, মাইনের কাউন্ট, নান্তেসের কাউন্ট ও বিভিন্ন সময় ব্রিটানির ওভারলর্ড। তিনি ছিলেন ইংল্যান্ডের রাজা দ্বিতীয় হেনরির পঞ্চম পুত্র ও তার মাতা ছিলেন অ্যাকুইটাইনের এলিনর। তিনি ছিলেন সেনাবাহিনীর মহান নেতা ও যুদ্ধা; এজন্য তিনি সবার কাছে "রিচার্ড লায়নহার্ট" বা "রিচার্ড কুয়ের দে লায়ন" নামে পরিচিত ছিলেন। মুসলমানরা তাকে "মালেক রিক" (রাজা রিচার্ড) বা "মালেক আল-ইনকিতার" (ইংল্যান্ডের রাজা) নামে ডাকতেন।
১৬ বছর বয়সে তিনি তার সেনাবাহিনীর দায়িত্ব নেন ও পোইতুতে তার পিতা দ্বিতীয় হেনরির বিরুদ্ধে গড়ে উঠা বিদ্রোহ সাফল্যের সঙ্গে দমন করেন। ফ্রান্সের দ্বিতীয় ফিলিপের পর তৃতীয় ক্রুসেডের সময় তিনি ছিলেন প্রধান খ্রিস্টীয় কমান্ডার যিনি সালাউদ্দিনসহ তার অন্যান্য মুসলমান প্রতিদ্বন্দীর কাছ থেকে যুদ্ধ করে বিজয় ছিনিয়ে আনেন। যদিও তিনি সালাউদ্দিনের কাছ থেকে জেরুজালেম জয় করতে পারেন নি।
রিচার্ড ফরাসি উপভাষা ও ফ্রান্সের দক্ষিণাঞ্চলের রোমানিয়ান ভাষাসহ আশেপাশের অঞ্চলের কয়েকটি ভাষায় দক্ষ ছিলেন। তিনি ফ্রানের দক্ষিণ-পশ্চিমাঞ্চলের অ্যাকুইটাইনে বসবাস করতেন এবং ইংল্যান্ডে খুবই অল্পসময় কাটিয়েছেন। এছাড়া তিনি তার সেনাবাহিনীর রসদ দেওয়ার জন্য তার রাজ্যকে রাজস্ব আদায়ের উৎস হিসেবে ব্যবহার করতে ভালবাসতেন। তার লোকজনের কাছে তিনি আন্তরিক নেতা হিসেবে পরিচিত ছিলেন। তিনি ইংল্যান্ডের খুব অল্পসংখ্যক রাজাদের মধ্যে অন্যতম যিনি তার রাজ্যের সংখ্যা দিয়ে নয় বরং তার নিজের বিশেষণে দিয়ে স্বরনীয় ও তিনি ইংল্যান্ডে ও ফ্রান্সে একজন অনুসরনীয় ব্যক্তিত্ত্ব হিসেবে জনপ্রিয়।
অ্যাডিলেড ওভাল

অ্যাডিলেড ওভাল বা অ্যাডিলেইড ওভাল () অস্ট্রেলিয়ার দক্ষিণাংশে অ্যাডিলেড শহরের একটি বিখ্যাত খেলার মাঠ যা ১৮৭১ সালে নির্মিত হয়। এ মাঠটি শহরের কেন্দ্র ও নর্থ অ্যাডিলেইডের মধ্যবর্তী অ্যাডিলেড পার্কল্যাণ্ডে অবস্থিত।
একবিংশ শতকে পদার্পণ করে এটি সাউথ অস্ট্রেলিয়ান রেডব্যাকস এবং অ্যাডিলেড স্ট্রাইকার্স - এ দুই দলের নিজস্ব মাঠ হিসেবে পরিচিত। সাউথ অস্ট্রেলিয়ান ক্রিকেট অ্যাসোসিয়েশন (এসএসিএ) কর্তৃপক্ষ ১৮৭১ সাল থেকে অ্যাডিলেড ওভালে তাদের কার্যালয় পরিচালনা করছে।
অ্যাডিলেড ওভালের সমৃদ্ধ ইতিহাস রয়েছে সেই ১৮৭১ সাল থেকে। নির্মিত হবার অল্প কিছুদিন বাদেই এসএসিএ গঠনের পর অস্ট্রেলিয়ার সবচেয়ে আকর্ষণীয় টেস্ট ক্রিকেট মাঠের মর্যাদা পেয়ে আসছে। জন পিকারিং এবং হেনরি ইয়র্ক স্পার্কস স্টেডিয়াম গঠনে গুরুত্বপূর্ণ অবদান রাখেন।
অধিকাংশ সময়ই মাঠটি ক্রিকেট এবং অস্ট্রেলীয় রুলস ফুটবল খেলায় ব্যবহৃত হয়ে থাকে। তবে রাগবি লীগ, রাগবি ইউনিয়ন, ফুটবল খেলা অনুষ্ঠিত হয় ও এতে ব্যাপকসংখ্যক দর্শক সমাগম ঘটে থাকে। এছাড়াও, কনসার্টের আয়োজন করা হয় এখানে।
সাউথ অস্ট্রেলিয়ান ক্রিকেট অ্যাসোসিয়েশন কর্তৃক ওভাল পরিচালিত হয়। ২০০৬ সালে মাঠের দর্শক ধারণ ক্ষমতা ছিল ৩৬,০০০। ১৯৩২ সালে অনুষ্ঠিত বডিলাইন টেস্টে সর্বোচ্চ ৫০,৯৬২ দর্শক সমাগমের রেকর্ড লিপিবদ্ধ করা হয়। অস্ট্রেলীয় রুলস ফুটবলকে শহরে ফিরিয়ে আনতে ৫৭৫ মিলিয়ন ডলারের পুণঃগঠনে ব্যয় করা হবে। এরফলে স্টেডিয়ামের আসন সংখ্যা ৫৪,৫০০-তে দাঁড়াবে। ফলাফল হিসেবে ২০১৪ সাল থেকে অ্যাডিলেড এবং পোর্ট অ্যাডিলেডের ফুটবল ক্লাব তাদের নিজেদের মাঠ হিসেবে ব্যবহার করবে।
টেস্ট ও একদিনের আন্তর্জাতিক ক্রিকেট খেলা অনুষ্ঠিত হয়। ক্রিকেট বর্ষপঞ্জীতে উল্লিখিত সময়ে অস্ট্রেলিয়া দিবস উপলক্ষে প্রচলিত অস্ট্রেলিয়া ডে টেস্টের পরিবর্তে ২৬ জানুয়ারি তারিখে একদিনের আন্তর্জাতিক খেলা আয়োজিত হয়। এছাড়াও, প্রতি চার বছর অন্তর ৫-টেস্টের অ্যাশেজ সিরিজের একটি টেস্ট অস্ট্রেলিয়া-ইংল্যান্ডের মধ্যে অনুষ্ঠিত হয়। বর্তমানে এ টেস্টগুলো ডিসেম্বরের প্রথমার্ধ থেকে অনুষ্ঠিত হচ্ছে মূলতঃ অস্ট্রেলিয়া ও সফরকারী আন্তর্জাতিক দলগুলোর বিশেষ মৌসুমের কারণে। ২০১১ সালে অ্যাডিলেড ওভালে প্রথমবারের মতো টুয়েন্টি২০ আন্তর্জাতিক খেলা অনুষ্ঠিত হয়। এতে সফরকারী ইংল্যান্ড দল ১ উইকেটের ব্যবধানে স্বাগতিক অস্ট্রেলিয়া দলকে পরাভূত করে।
এই মাঠ অস্ট্রেলিয়ার জন্য অন্যতম পয়া মাঠ।
ভারতের বিরুদ্ধে সিরিজের ২য় টেস্ট এ অস্ট্রেলিয়া হেরে যায়। একমাত্র এশীয় দেশ হিসেবে এই মাঠে এটাই প্রথম জয়। ভারত ম্যাচ যেতে ৪ উইকেটে। পন্টিং ২৪২ রানের ইনিংস খেললেও রাহুল দ্রাবিড় , কুম্বলে ও আগরকারের দুরন্ত প্রদর্শনে ম্যাচে আধিপত্য পায় ভারত। ম্যাচ সেরা হন রাহুল দ্রাবিড় ।
শুশথার ঐতিহাসিক হাইড্রোলিক সিস্টেম

শুশথার ঐতিহাসিক হাইড্রোলিক সিস্টেম (ফার্সি: سازه‌های آبی شوشتر‎) একটি জটিল সেচ প্রণালী যা সাসসানিদ ইরা’র একটি দ্বীপ শহর এবং এটি ইরানের খুজেস্তান প্রদেশে অবস্থিত। ইউনেস্কো এটিকে ২০০৯ সালে বিশ্ব ঐতিহ্যবাহী স্থান হিসেবে তালিকাভূক্ত করে, যা ইউনেস্কোর সাংস্কৃতিক বিশ্ব ঐতিহ্যের তালিকায় ইরানের দশম স্থাপনা।
বান্দ-ই-কায়সার প্রায় ৫০০ মিঃ লম্বা একটি রোমান ওয়্যার যা কারুন নামক স্থান অতিক্রম করেছে। এটা এই কমপ্লেক্সের একটি প্রাথমনিক গঠন ছিল। যার মধ্যে বান্দ-ই-মিজান, একটি সচল ও গতিপ্ররিবর্তিত নদী যা এলাকার সেচ খালের মধ্যে দিয়ে প্রবাহিত। এই সেচ এলাকার সর্বপূর্বদিকে রোমান সেতু ও রোমান বাঁধ অবস্থিত, যা খ্রিস্টাব্দ ৩য় শতাব্দীতে রোমানদের দ্বারা স্থাপিত হয়। এবং এটি ইরানের প্রথম স্থাপনা যা সেতু ও বাঁধ একসাথে সংযুক্ত।
সেচ এলাকার বিভিন্ন নিদর্শন দেখে বলা হয়, “মহান দারিয়ুস” ইরানের একজন অ্যাচমেনিয়ান রাজা, যার শাসনকাল কাল থেকে সেচ কাজ শুরু হয়। এই সেচ প্রকল্পটি আংশিকভাবে একজোড়া খালের মাধ্যম্মে কারুন নদীর সাথে যুক্ত ছিল। যার একটি খাল এখনো ব্যবহৃত হয়। একটি পানি সরবরাহ সুরঙ্গের মাধ্যমে শুশথার শহরে পানি সরবরাহ করত। এই সেচ এলাকায় সেলাস্তেল প্রাসাদ অবস্থিত। এছাড়াও সেতু, বাঁধ, মিলস, এবং অববাহিকায় বরাবর পানির স্তর পরিমাপ জন্য একটি টাওয়ার রয়েছে।
এই সেচ প্রকল্পের সাহায্য পানি সরবরাহের কারণে শহরের দক্ষিণের সমতলভূমি মিয়ানাব নামক এলাকায় চাষাবাদের সম্ভাবনা বৃদ্ধি পায় 
যদিও কাউন নদীর দুই গতি পরিবর্তনীয় খাল (শুটাইট ও গারগার) এর মর্ধ্যবর্তী পুরো এলাকাকে মিয়ানাব নামে ডাকা হত। যা একটি দ্বীপ যার উত্তরদিকের শেষাংশে শুশথার শহর অবস্থিত।
ইউনেস্কো এই এলাকাকে “সৃজনশীল প্রতিভা একটি সেরা শিল্পকর্ম” নামে অভিহিত করে।
মেহজাবীন চৌধুরী

মেহজাবীন চৌধুরী একজন বাংলাদেশী মডেল ও অভিনেত্রী। তিনি ২০০৯ সালে লাক্স চ্যানেল আই সুপারস্টার থেকে বিজয়ী হয়ে মিডিয়া জগতে আসেন। বর্তমানে তিনি বিভিন্ন টিভি বিজ্ঞাপন ও নাটকে নিয়মিত অভিনয় করছেন।
লাক্স চ্যানেল আই সুপারস্টার প্রতিযোগিতায় তার সাফল্য তার অভিনয় ক্যারিয়ারের দরজা খুলে দিয়েছিল। মোবাইল ফোন অপারেটর বাংলালিংকের একটি টিভি বিজ্ঞাপনে অভিনয়ের মাধ্যমে মেহজাবীন পরিচিতি অর্জন করেন। এটিএন বাংলায় প্রচারিত টেলিভিশন নাটক 'তুমি থাকো সিন্ধু পাড়ে'র মাধ্যমে তার ছোট পর্দায় আত্মপ্রকাশ ঘটে। এরপর থেকে তিনি '"বড় ছেলে"', 'চম্পা হাউস', 'বুকের বা পাশে', 'আলো', 'লতা অডিও', 'চিরকাল আজ', 'কাজলের দিন রাত্রি'র মতো বেশ কয়েকটি জনপ্রিয় নাটকে অভিনয় করেছেন। মেহজাবীন অভিনয়ে তার বহুমুখীতার জন্য তিনি ব্যাপকভাবে স্বীকৃত এবং তার অভিনয়ের জন্য অসংখ্য পুরস্কার এবং সম্মাননা পেয়েছেন। তার উল্লেখযোগ্য পুরস্কারের মধ্যে রয়েছে মেরিল প্রথম আলো পুরস্কার - ২০১৭, ২০১৮, ২০১৯, ২০২১, সিজেএফবি পারফরম্যান্স পুরস্কার-২০১২, ২০১৩, ২০১৪, ২০১৯, ২০২০ এবং ২০২১। ২০১৮ সালে "সোনালী ডানার চিল" নাটকে অভিনয়ের জন্য তিনি বাবিসাস পুরস্কার লাভ করেন।  বাংলাদেশ পুলিশ উইমেন নেটওয়ার্ক (বিপিডব্লিউএন) মেহজাবীন চৌধুরীকে তার 'আলো' নাটকের জন্য সম্মাননা প্রদান করেছে।
মেহজাবীন ১৯ এপ্রিল ১৯৯১ সালে চট্টগ্রাম তার পৈতৃক নিবাসে জন্মগ্রহণ করেন। শৈশবে বেড়ে উঠেছেন সংযুক্ত আরব আমিরাতে। মেহজাবীন শান্ত-মারিয়াম বিশ্ববিদ্যালয়ের ফ্যাশন ডিজাইনিং এর ছাত্রী ছিলেন। ও লেভেলে পড়াশুনা করার সময় তিনি লাক্স সুন্দরী নির্বাচিত হন। পাঁচ ভাই-বোনের মধ্যে তিনি সবার বড়।
২০২৫ সালের ১৪ই ফেব্রুয়ারি মেহজাবীন পরিচালক, প্রযোজক এবং চিত্রনাট্যকার আদনান আল রাজীবের সঙ্গে বিবাহ বন্ধনে আবদ্ধ হন।
‘লাক্স-চ্যানেল আই সুপারস্টার ২০০৯’ প্রতিযোগিতায় চ্যাম্পিয়ন হওয়ার পর মেহজাবীন অভিনীত প্রথম নাটক ছিল ইফতেখার আহমেদ ফাহমি পরিচালিত ‘তুমি থাকো সিন্ধুপারে’। এ নাটকে তার বিপরীতে অভিনয় করেছেন মাহফুজ আহমেদ। এরপর তিনি একে একে কাজ করেন ‘মাঝে মাঝে তব দেখা পাই’, ‘কল সেন্টার’, ‘মেয়ে শুধু তোমার জন্য’, ‘আজও ভালোবাসি মনে মনে’, ‘হাসো আন লিমিটেডসহ’ বেশকিছু নাটকে। ২০১৩ তে শিখর শাহনিয়াত পরিচালিত নাটক 'অপেক্ষার ফটোগ্রাফি' ছিল মেহজাবীন এর জন্য বড় একটি টার্নিং পয়েন্ট। ঈদুল আযহা ২০১৭-এ মিজানুর রহমান আরিয়ানের পরিচালনায় বড় ছেলে’তে অভিনয় করে আবারও শীর্ষে চলে আসেন এই অভিনেত্রী। দেশ-বিদেশে ব্যাপক প্রশংসিত হয় মেহজাবীন ও জিয়াউল ফারুক অপূর্ব অভিনীত এই নাটকটি। ২০২০ সালে এই অভিনেত্রী নাম লিখিয়েছেন গল্পকার হিসেবে। ‘থার্ড আই’ তার লেখা প্রথম নাটকের গল্প।
মেহজাবীন চৌধুরী ২০১৬ সালের ৫ এপ্রিল চ্যানেল আইতে প্রচারিত 'মঙ্গোলি-চ্যানেল আই সেরা নাচিয়ে' নামক নৃত্য রিয়েলিটি শোতে অতিথি বিচারক হিসেবে দায়িত্ব পালন করেন। ২০২২ সালে তিনি মাছরাঙা টেলিভিশনে প্রচারিত একটি গানের রিয়েলিটি শো "স্কয়ার সুরের সেরা" এর অতিথি বিচারক হিসাবে উপস্থিত হয়েছিলেন।
২০২১ সালের ঈদুর আজহায় মেহজাবীন চৌধুরী অভিনীত নাটক ঘটনা সত্য নিয়ে চরম বিতর্ক তৈরি হয়। রুবেল হাসান নির্মিত এ নাটকে বিশেষ শিশু বা স্পেশাল চাইল্ডদের বাবা-মায়ের 'পাপ কর্মের ফল' বলে ভুল বার্তা দেওয়ার অভিযোগ ওঠে। নাটকটি চ্যানেল আইতে সম্প্রচারিত হওয়ার পর প্রযোজনা প্রতিষ্ঠান সিএমভির ইউটিউব চ্যানেলে স্ট্রিমিং হয়। এতে সামাজিক যোগাযোগমাধ্যমের বিভিন্ন পেজ ও গ্রুপে নাটকটি নিয়ে সমালোচনা হয় এবং তুমুল আপত্তি উঠেছে। একাধিক সংগঠনও প্রতিবাদ জানায়। এ ঘটনায় মেহজাবীন চৌধুরীসহ সিএমভির পুরো টিম দুঃখ প্রকাশ করে। পরে নাটকটি ইউটিউব চ্যানেল থেকে সরিয়ে নেওয়া হয়।
আবীর চট্টোপাধ্যায়

আবীর চট্টোপাধ্যায় (জন্ম: ১৮ নভেম্বর ১৯৮০) হলেন একজন ভারতীয় অভিনেতা। তিনি মূলত বাংলা চলচ্চিত্রে অভিনয় করে থাকেন। তিনি বিশিষ্ট নাট্য শিল্পী ফাল্গুনী ও রুমকি চট্টোপাধ্যায়ের ছেলে। তিনি বাংলা টেলিভিশনের মাধ্যমে তার কর্মজীবন শুরু করেন এবং ২০০৯ সালে ক্রস কানেকশন ছবিতে মুখ্য ভূমিকায় অভিনয়ের মাধ্যমে বাংলা চলচ্চিত্র জগতে প্রবেশ করেন। তিনি বিখ্যাত গোয়েন্দা ব্যোমকেশ বক্সী হিসাবে পৃথক চলচ্চিত্র সিরিজে উপস্থিত হওয়ার জন্য সুপরিচিত।
তিনি নাট্যশিল্পী ফাল্গুনী চট্টোপাধ্যায় ও রুমকি চট্টোপাধ্যায়ের ছেলে। তিনি গোয়েঙ্কা কলেজ অব কমার্স অ্যান্ড বিজনেস অ্যাডমিনিস্ট্রেশন থেকে বি.কম ডিগ্রি এবং কলকাতার আইসিএফএআই বিজনেস স্কুল থেকে এমবিএ ডিগ্রি লাভ করেন।
আবির চ্যাটার্জি ২০০৭ সালে তার কলেজ বন্ধু নন্দিনী চট্টোপাধ্যায়কে বিয়ে করেন। এই দম্পতির ময়ূরাক্ষী চট্টোপাধ্যায় নামে একটি মেয়ে রয়েছে।
আবীর বহু বাংলা টেলিভিশন ধারাবাহিকে অভিনয় করেছেন। সেগুলির মধ্যে উল্লেখযোগ্য "প্রলয়...আসছে", "রুপসী বাংলা", "শাশুড়ি জিন্দাবাদ", "খুঁজে বেড়াই কাছের মানুষ", "বহ্নিশিখা", "শুধু তোমারই জন্য", "এক আকাশের নিচে" ও "জন্মভূমি"।
বাংলা সাহিত্যের দুই বিখ্যাত গোয়েন্দা চরিত্র ব্যোমকেশ বক্সী ও ফেলুদার ভূমিকাতেও অভিনয় করেছেন আবির। "দি ইন্ডিয়ান এক্সপ্রেস" লেখে "রয়্যাল বেঙ্গল টাইগার" ছবিতে তার অভিনীত চরিত্রটিতে “পরিচ্ছন্ন ভঙ্গিমা ও আত্মবিশ্বাস” ("elegant élan and confidence") নিয়ে আসেন।
২০১৪ সালে পরিচালক রঞ্জন ঘোষ পরিচালিত "হৃদ মাঝারে" ছবিতে তিনি একক প্রধান ভূমিকায় প্রথম অভিনয় করেন। এই ছবিটি সমালোচকদের দ্বারা প্রশংসিত হয়েছিল।<ref name="Hrid Majharey (Bengali) / Dark but honest|"></ref> এই ছবিতে অভিনয় করার পর ২০১৪ সালের “ক্যালকাটা টাইমস মোস্ট ডিজায়েরেবল মেন” তালিকার শীর্ষে উঠে আসেন।
"২০১৬ – ইন্টারন্যাশনাল বাংলা ফিল্ম অ্যাওয়ার্ডস (NABC) – বাস্তুশাপের" জন্য সেরা অভিনেতা (জনপ্রিয় পছন্দ)
"২০১৭ – আন্তর্জাতিক বাংলা চলচ্চিত্র পুরস্কার (NABC) – ব্যোমকেশ" পাওয়ার জন্য সেরা অভিনেতা (সমালোচকের পছন্দ)
"২০১৭ – স্টার জলসা পরিবার পুরস্কার – ব্যোমকেশ পাওয়ার" জন্য সেরা জুটি (সোহিনী সরকারের সাথে) 
২০১৮ – স্টার জলসা পরিবার পুরস্কার – "শোভ ভূতুরির জন্য সেরা অভিনেতা"
২০১৮ – তথ্য ও সংস্কৃতি বিষয়ক বিভাগ, পশ্চিমবঙ্গ কর্তৃক বর্ষ সেরা চলচ্চিত্র সম্মান
২০১৯ – সিনেমায় অসামান্য অবদানের জন্য এবিপি আনন্দ সেরা বাঙালি
২০১৯ - পশ্চিমবঙ্গের সিনেমায় অবদানের জন্য জি ২৪ ঘণ্টা অনন্যা সম্মান
"২০১৯ – কালাকার পুরস্কার – ব্যোমকেশ গৌত্রোর" জন্য সেরা অভিনেতা
"২০১৯ - টেলি সিনে পুরস্কার - বিজয়ার" জন্য সেরা জুটি (জয়া আহসানের সাথে)
২০২০ - WBJFA - "ব্যোমকেশ গৌত্রোর" জন্য সবচেয়ে জনপ্রিয় অভিনেতা (যৌথ বিজয়ী)
২০২০ - নেতিবাচক ভূমিকায় সেরা অভিনেতার জন্য পশ্চিমবঙ্গ চলচ্চিত্র সাংবাদিক সমিতি পুরস্কার - অসুরের জন্য আবীর চট্টোপাধ্যায়
সুকুক

সুকুক (, আরবী শব্দ صك (সাক)এর বহুবচন, "আইনি দলিল, দলিল, চেক") সূদী বন্ডের ইসলামি বিকল্পকে বলে। মৌলিকভাবে এটি অর্থনৈতিক চুক্তিপত্র কিংবা দলিলের আরবি প্রতিশব্দ হলেও বর্তমানে এটি ইসলামি বন্ডের ক্ষেত্রেই ব্যবহৃত হয়। ইসলামি শরিয়াহ অনুযায়ী সূদ, ফাটকা ইত্যাদি অবৈধ এবং অর্থনীতির স্বাভাবিক প্রক্রিয়া ব্যাহত হওয়ার কারণ। তাই ইসলামি আইনে প্রচলিত পদ্ধতির বন্ড, ঋণপত্র, ডিবেঞ্চার অবৈধ। সুকুক হলো ইসলামি আইনের আলোকে গঠিত প্রচলিত ঋণপত্রের বিকল্প।
মিথেন

মিথেন হচ্ছে একটি রাসায়নিক যৌগ যার রাসায়নিক সংকেত । এর প্রতিটি অনুতে আছে এক পরমাণু কার্বন ও চার পরমাণু হাইড্রোজেন।এটি একটি অ্যালকেন এবং প্রাকৃতিক গ্যাসের প্রধান উপাদান। মিথেনের আপেক্ষিক প্রাচুর্যতা এটিকে একটি আকর্ষণীয় জ্বালানীতে পরিনত করেছে।কিন্তু,সাধারণ তাপমাত্রায় যেহেতু এটি গ্যাসীয় অবস্থায় থাকে তাই মিথেনকে উৎস থেকে পরিবহন করা কষ্টসাধ্য। বায়ুমন্ডলীয় মিথেন একটি শক্তিশালী গ্রিনহাউস গ্যাস (প্রতি এককে কার্বন ডাই অক্সাইড অপেক্ষা বেশি)।পৃথিবীর বায়ুমন্ডলে ১৯৯৮ সালে মিথেনের ঘনত্ব ছিল ১৭৪৫ এন.মোল/মোল (পার্টস পার বিলিয়ন,পিপিবি)।১৯৯৮ সাল পর্যন্ত বিশ্বব্যাপী মিথেনের মাত্রা প্রায় একইরূপ থাকার পর ২০০৮ সালে ১৮০০ এন.মোল/মোল হয়।
মিথেন অনুর বিন্দু গ্রুপ বর্ণণা করা হলো
মিথেন অনুটি চতুস্তলকীয় আকৃতির। এতে কোনো প্রতিসাম্য কেন্দ্র নেই কিন্তু চারটি c3 অক্ষ, তিনটি c2 অক্ষ, ছয়টি দর্পন তল রয়েছে। অতএব মিথেনের বিন্দু গ্রুপ হবে Td
মিথেন প্রথম আবিষ্কার করেন আলেসান্দ্রো ভোল্টা ১৭৭৬ সালের নভেম্বর মাসে।তিনি বেঞ্জামিন ফ্র্যাংকলিন কর্তৃক লেখা "প্রজ্বলনীয় বাতাস" পড়ার পর ঐ প্রজ্বলনীয় বাতাস অনুসন্ধান করার জন্য অনুপ্রাণিত হয়েছিলেন মাগিওরি নামক এক জলাভূমিতে।ভোল্টা জলাভূমি থেকে ঊর্ধ্বগামী গ্যাস সংগ্রহ করেন এবং ১৭৭৮ সালে মিথেনকে একক গ্যাস হিসেবে পৃথক করেন। তিনি একটি বৈদ্যুতিক স্ফ‌ুলিঙ্গ দিয়ে এই গ্যাস প্রজ্বলিত করার উপায় প্রদর্শন করেন।
মিথেন একটি চতুস্তলকীয় (Tetrahedral) অণু যাতে চারটি সমতুল্য কার্বন-হাইড্রোজেন বন্ধন আছে। স্বাভাবিক তাপমাত্রা ও চাপে মিথেন একটি বর্ণহীন ও গন্ধহীন গ্যাস। নিরাপত্তার জন্য বাড়িতে ব্যবহৃত প্রাকৃতিক গ্যাসে পরিচিত গন্ধ সাধারণত ট্রেট-বিউথাইল নামক সুগন্ধক যোগ করার কারণে হয়।এক বায়ুমন্ডলীয় চাপে মিথেনের স্ফুটনাঙ্ক হচ্ছে -১৬১° সেলসিয়াস। বাতাসে যখন এর ঘনত্ব একটি সংকীর্ণ পরিসীমায় ৫-১৫% হয় এটি তখন শুধুমাত্র প্রজ্বলিত হয়।তরল মিথেন উচ্চ চাপ ছাড়া (সাধারনত ৪-৫ বায়ুমন্ডলীয় চাপ) প্রজ্বলিত হয় না।
মিথেনের প্রধান প্রধান রাসায়নিক বিক্রিয়াগুলো হচ্ছে জ্বলন,বাষ্পকে সংশ্লেষিত গ্যাসে রুপান্তর এবং হ্যালোজিনেশন বিক্রিয়া। সাধারণভাবে,মিথেনের বিক্রিয়া নিয়ন্ত্রণ করা কঠিন।এনজাইম মিথেন মনোঅক্সিজেনস মিথেন থেকে মিথানল তৈরী করতে পারে, কিন্তু তা শিল্পের রাসায়নিক বিক্রিয়া জন্য ব্যবহার করা যাবে না।
মিয়ামোতো মুসাশি

মিয়ামোতো মুসাশি (宮本 武蔵?, সি. ১৫৮৪-জুন ১৩, ১৬৪৫) (শীনম্যান তাকেজু, মিয়ামোতো বেন্নুসুকো বা তার বুদ্ধ নাম নিতেন দুরাকো নামেও পরিচিত) ছিলেন একজন জাপানি অসিযোদ্ধা ও রোনিন (একজন মাস্টার বিহীন সামুরাই)। মুসাশি তার যুবক বয়স থেকেই তার অসাধারন তরোবারি চালোনা ও দ্বৈত লড়ার গল্পের জন্য বিখ্যাত। তিনি হাওহু নিতেন ইচি রেউ বা নিতেন রেই স্টাইল প্রতিষ্ঠাতা এবং দ্য বুক অফ ফাইভ রিংস এর লেখক যাতে তরবারি সংক্রান্ত বিভিন্ন কৌশল বা দর্শন সম্পর্কে বিস্তারিত বর্ণনা রয়েছে। বইটি বর্তমানেও তরবারি চালানো বিদ্যায় বহুলভাবে পঠিত হয়।
মিয়ামোতোর প্রারম্ভিক জীবন সম্পর্কে বিস্তারিত যাচাই করা অত্যন্ত কঠিন। মুসাশি নিজে গোরিন নো স্যুতে শুধু বর্ণনা করেছেন তিনি হারিমা প্রদেশে জন্মগ্রহণ করেন। তার জীবনী নিয়ে লেখা প্রাথমিক একটি বই নিতেন কাই থেকে জানা যায় মুসাশি ১৫৮৪ সালে তেনসুর বানসুতে জন্মগ্রহণ করেন। ঔতিহাসিক কামিকো তাদাশী মুসাশির লেখায় মন্তব্য করেন, তার পিতার নাম মুনিসাই ও তিনি মিমাসাকা প্রদেশের ইয়োসিনো জেলার মিয়ামোতো গ্রামে বাস করতেন এবং খুব সম্ভবত মিয়ামোতো এখানেই জন্মগ্রহণ করেন। তার শৈশবের নাম ছিলো বেন্নুসুকো (弁之助)।
মুসাশি গোরিন নো স্যুতে তার পূর্ণ নাম শীনম্যান মুসাশী-নো-কামাই ফুজিওয়ারা নো জেনশীন (新免武蔵守藤原玄信) ও তার পিতার নাম শীনম্যান মুনিসাই (新免無二斎) বলে উল্লেখ করেন। তিনি আরো লেখন তার পিতা ছিলেন একজন মার্শাল শিল্পী ও তরবারি এবং জুটের মাস্টার। মুনিসাইয়ের পিতা ছিলেন হিরাতা সোজেন (平田将監) ও তিনি ছিলেন মিমাসাকা প্রদেশের ইয়োশীনো জেলার তাকাআমা ক্যসলের লর্ড শীনম্যানের অধীন একজন কর্মকর্তা। হিরাত শীনম্যানের উপর নির্ভরশীল ছিলেন বলে তিনি শীনম্যান উপাধি ব্যবহারে অনুমতিপ্রাপ্ত ছিলেন।
মুনিসাইয়ের সমাধিতে তার মৃত্যুর তারিখ রয়েছে ১৫৮০ যা মুসাশীর সর্বজনজ্ঞত জন্ম তারিখ ১৫৮৪-এর সাথে সামঞ্জস্যপূর্ণ নয়। পরবর্তীতে বিস্তৃত গবেষণায় বংশপরম্পরায় মিয়ামোতো পরিবারের সদস্যদের কাছ থেকে জানা যায় তিনি ১৫৮২ সালে জন্মগ্রহণ করেন। কেঞ্জি তোকিশো বলেন, মুসাশীর গ্রহণযোগ্য জন্ম সাল ১৫৮৪ ভুল ও এটি গো রিন নো স্যু বইয়ের ভূমিকা থেকে লোকজন ভুলভাবে ধারণা করেছেন। তিনি যখন এটি লিখেন সম্ভবত তার বয়স তখন ৬০-এর কাছাকাছি ছিলো।
মুসাশি নামটি সম্ভবত নেওয়া হয়েছে একজন বিখ্যাত যুদ্ধা মুসাশিবু বেনকেই থেকে যিনি মিনামোতো নো ইয়োশিসোনির অধীন কর্মরত ছিলেন কিন্তু এটি নিশ্চিত নয়।
এটা বলা হয়ে থাকে যে তিনি ইয়োশিকা রেউ ডুজু বিদ্যালয়ে অধ্যয়ন করেছেন যদি এ তথ্যটিও খুবই অনিশ্চিত। তিনি ৭ বছর বয়স পর্যন্ত তার পিতার কাছ থেকে বা তার চাচার কাছ থেকে প্রাথমিক ট্রেনিং গ্রহণ করেছিলেন।
দ্য বুক অফ ফাইভ রিংস বইয়ের ভূমিকায় মিয়ামোতো লিখেন তার প্রথম সফল দ্বৈত হলো ১৩ বছর বয়সে এবং তার প্রতিপক্ষ ছিলেন আরিমা কিহেই নামে একজন সামুরাই যিনি সুকাহারা বুকোদেন (জন্ম. ১৪৮৯-মৃত্যু. ১৫৭১) প্রতিষ্ঠিত মার্শাল স্টাইল কাশিমা শিন্তো-রেউ ধারা ব্যবহার করতেন। এই দ্বৈতের সারাংশ হলো:
আশরাফ আলী থানভী

আশরাফ আলী থানভী (১৯ আগস্ট ১৮৬৩ – ২০ জুলাই ১৯৪৩; ) ছিলেন একজন দেওবন্দি আলেম, সমাজ সংস্কারক, ইসলামি গবেষক এবং পুরোধা ব্যক্তিত্ব। তিনি ভারতের থানা ভবনের নিবাসী হওয়ার কারণে তার নামের শেষে "থানভী" যোগ করা হয়। ভারতীয় উপমহাদেশ ও এর বাইরের অসংখ্য মানুষ তার কাছ থেকে আত্মশুদ্ধি এবং তাসাওউফের শিক্ষা গ্রহণ করার কারণে তিনি "হাকীমুল উম্মত" (উম্মাহর আত্মিক চিকিৎসক) উপাধিতে পরিচিত। মুসলমানদের মাঝে সুন্নতের জ্ঞান প্রচারের জন্য তিনি "দাওয়াতুল হক" নামক সংস্থা প্রতিষ্ঠা করেন।
আশরাফ আলী থানভী ১৯ আগস্ট, ১৮৬৩ খ্রিষ্টাব্দে / রবিউস সানী ৫, ১২৮০ হিজরীতে ভারতের উত্তর প্রদেশের থানাভবনে জন্মগ্রহণ করেন। গোলাম মোর্তজা পানিপথীর নির্দেশক্রমে নবজাতকের নাম রাখা হয় "আশরাফ আলী"। তার বাবার নাম ছিল আবদুল হক। তিনি সাহাবী উমরের বংশের লোক ছিলেন আর তার মাতা ছিলেন ছিলেন সাহাবী আলীর বংশের। থানভী ভাইবোনদের মাঝে সকলের বড় ছিলেন। শৈশবে মাত্র পাঁচ বছর বয়সে তিনি মাকে হারান।
শৈশবে তিনি হাফেয হোসাইন আলীর কাছে সম্পূর্ণ কুরআন মুখস্থ করেন। নিজ গ্রামে ফতেহ মুহাম্মদ থানভীর কাছে ফার্সি ও আরবি ভাষার প্রাথমিক শিক্ষা গ্রহণ করেন। ১২৯৫ হিজরীতে আশরাফ আলী ইসলামি জ্ঞান-বিজ্ঞানে উচ্চশিক্ষা অর্জনের জন্য দারুল উলুম দেওবন্দে ভর্তি হন। পাঁচ বছর পর ১৯ বছর বয়সে তিনি দেওবন্দের শিক্ষা সমাপ্ত করেন। দারুল উলুম দেওবন্দে তিনি হাদীস, তাফসীর, আরবী সাহিত্য, ইসলামী দর্শন, যুক্তিবিজ্ঞান, ইসলামি আইন এবং ইতিহাস অধ্যয়ন করেন। দারুল উলুম দেওবন্দের প্রথম যুগের শিক্ষা সমাপনকারী ছাত্রদের মাঝে তিনি অন্যতম। এরপর তিনি মক্কা মুকাররমায় মুহাম্মাদ আবদুল্লাহ্‌ মুহাজিরে মক্কীর কাছে কেরাত (কুরআন পাঠ সম্পর্কিত একটি বিদ্যা) ও তাজবীদের (কুরআনের শব্দসমূহ সঠিকভাবে উচ্চারণ করার বিদ্যা) শিখেন।
১৩০০ হিজরীতে থানভী কানপুরের "ফয়যে আম মাদ্রাসায়" মাসিক ২৫ টাকা বেতনে শিক্ষক হিসেবে যোগদান করেন। তার জ্ঞানের কারণে তার উপাধি দেয়া হয় বাহরুল উলুম (জ্ঞানের সাগর)।
পরবর্তীতে তিনি কানপুর শহরের পটকাপুর মহল্লায় "জামেউল উলূম মাদ্রাসার" শায়খুল হাদীস ও প্রধান পরিচালকের দ্বায়িত্ব গ্রহণ করেন। সেখানে তিনি ১৪ বছর শিক্ষকতা করেন এবং এই মাদ্রাসা থেকে উনার ছাত্রদের মধ্যে রয়েছেন মাওলানা ইসহাক বর্ধমানী এবং মাওলানা হাবীবুল্লাহ চাটগামী।
পরবর্তীতে ১৩১৫ হিজরীতে হাজী ইমদাদুল্লাহ্ মুহাজিরে মক্কীর পরামর্শে তিনি থানাভবনের খানকাহে ইমদাদিয়ায় অবস্থান গ্রহণ করেন এবং জীবনের শেষ দিন পর্যন্ত সেখানে অবস্থান করেই ইসলাম প্রচার, আত্মশুদ্ধি,তাসাওউফ ও রচনার কাজ করে যান।
১৬ রজব, ১৩৬২ হিজরী/ জুলাই ১৯, ১৯৪৩ খ্রিষ্টাব্দে আশরাফ আলী থানভী থানাভবনে মৃত্যুবরণ করেন। সেদিন সোমবার ছিল। তার জানাযার নামাজে ইমামতি করেন মাওলানা যফর আহমেদ উসমানী। থানাভবনেই ইশকে বাযান নামক কবরস্তানে জামেন শহীদের মাযারের পাশে তাকে দাফন করা হয়।
তিনি সারা জীবনে ছোট-বড় ৩৪৫ টি গ্রন্থ রচনা করেছেন। তার প্রসিদ্ধ গ্রন্থগুলোর মাঝে অন্যতম হলো ফিকহ বিষয়ক গ্রন্থ "বেহেশতী জেওর" (স্বর্গের অলংকার), যা ভারতীয় উপমহাদেশের সাধারণ মুসলমানদের মাঝে বহুল পঠিত। এছাড়া তার রচিত কুরআন শরীফের উর্দু তরজমার গ্রন্থ "বয়ানুল কুরআন" (কুরআনের ব্যাখ্যা) সুপরিচিত। তার রচিত গ্রন্থের তালিকা:
এরাম গার্ডেন

এরাম গার্ডেন (ফার্সি: باغ ارم‎ Bāgh-e Eram) একটি ঐতিহাসিক পারস্য বাগান, যা ইরানের সিরাযে অবস্থিত। এরাম শব্দটির আরবী শব্দ “ইরাম” পবিত্র কোর’আন শরীফে যার অর্থ দেওয়া আছে বেহেশত/জান্নাত। বেহেশতের মতন সুন্দর বিধায় এরাম গার্ডেনকে “বেহেশত” বলা হয়। এই বাগান ও বাগানের অভ্যন্তরে অবস্থিত কাভাম হাউজ ফারস প্রদেশের খোশক নদীর উত্তর তীরে অবস্থিত।
ইতিহাস
কাভাম হাউজ প্যাভিলিয়ন ও বাগান উভয়ই খ্রিষ্টাব্দ নবম শতাব্দীর মাঝামাঝি ইলখানাতে বা একজন পারস প্রদেশের কাশকাই উপজাতী সর্বোচ্চ প্রধানের দ্বারা স্থাপিত। বাগানের মূল বিন্যাস ও তার তিন-চতুর্থাংশ ফার্সি জান্নাতের বাগান গঠন সম্ভবত সেলজুক দ্বারা অষ্টাদশ শতাব্দীতে স্থাপিত একটি এলাকার সাথে মিল ছিল বলে মনে করা হয় এবং পরবর্তীতে এর নামকরণ করা হয় বাগ-ই-শাহ ("Bāgh-e Shāh") (ফার্সিতে “রাজার বাগান”)। খ্রিষ্টাব্দ অষ্টাদশ শতাব্দীতে নেদারল্যান্ডের এক পর্যটক যার নাম “কর্নেলিয়াস ডি ব্রাইউয়ুন এই বাগান সম্পর্কে একটি বর্ণনা লেখেন।
১৫০ বছরেরও বেশি সময় ধরে এই বাগানের গঠন সংশোধিত, পরিবর্তিত বা পরিবর্ধিত হয়। বিভিন্ন সময়ের শাসক বা প্রদেশ প্রধান দ্বারা এর পুনঃস্থাপন অথবা ধরন পরিবর্তিত হয়। কাভাম হাউজটি দক্ষিণমূখী লম্বা অক্ষে অবস্থিত। এই বাড়িটি একজন স্থানীয় স্থপতি দ্বারা নকশা প্রণীত হয়, যার নাম হাজী মোহাম্মদ হাসান। এই বাড়ীটির দুই তলায় মোট ৩২ কক্ষ আছে, যা কবি হাফিয -এর বিভিন্ন কবিতা খচিত টাইলস দ্বারা সুশোভিত। যান্দ ও কাজার –এর শাসনামলে এর গঠনগত দিক থেকে নতুনত্ব আনা হয়।
১৯৬৫ সালে, ইরানে নিযুক্ত ব্রিটিশ অ্যাম্বাসেডর, স্যার ডেনিস রাইট শিরাজ আসাদোল্লাহ ইউনিভার্সিটির আচার্য কর্তৃক আমন্ত্রিত হয়ে এই এরাম গার্ডেনের অগলিভি’র রাজকুমারী অ্যালেক্সান্দ্রা একটি অনুষ্ঠানে উপস্থিত থাকেন। পাহ্লভী যুগে এই স্থানটি সংরক্ষণ ভার অর্পিত হয় পাহ্লভী বিশ্ববিদ্যালয়ের উপর। সে সময় এই স্থানটি আইন অনুষদ হিসেবে ব্যবহৃত হয়। কাভাম হাউজে “এশিয়া ইনিস্টিটিউট” স্থাপিত হয়।
বর্তমানে এরাম গার্ডেন ও কাভাম হাউজ শিরাজ বিশ্ববিদ্যালয়ের “শিরাজ বোটানিক্যাল গার্ডেন” (স্থাপিত ১৯৮৩) এর অধীনে অবস্থিত। ঐতিহাসিক বাগান ও কাভাম হাউজ জাদুঘর জনসাধারণের জন্য উন্মুক্ত। বর্তমানে এই স্থানটি ইউনেস্কো বিশ্ব ঐতিহ্যবাহী স্থান হিসেবে ইউনেস্কো ও ইরানের সাংস্কৃতিক ঐতিহ্য সংগঠন দ্বারা সংরক্ষিত।
https://web.archive.org/web/20130526213016/http://eramgarden.com/
নাথান লায়ন (ক্রিকেটার)

নাথান লিয়ন (; জন্ম: ২০ নভেম্বর, ১৯৮৭) নিউ সাউথ ওয়েলসের ইয়াংয়ে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার। ২০১৫ সালে অস্ট্রেলীয় অফ-স্পিনার হিসেবে হিউ ট্রাম্বলের ১৪১ টেস্ট উইকেট লাভের রেকর্ড অতিক্রম করেন। এরপূর্বে ম্যানুকা ওভালে চার বছর মেয়াদী শিক্ষানবিসীকাল সমাপণ করে অ্যাডিলেড ওভালের মাঠের কর্মকর্তা দলের সদস্য হিসেবে কাজ করেছেন।
এসিটি ক্রিকেটের অনূর্ধ্ব-১৭ ও অনূর্ধ্ব-১৯ দলে অংশগ্রহণের উদ্দেশ্যে কৈশোরে তিনি ইয়াং থেকে ক্যানবেরায় যাত্রা করেন। শ্রেণীভিত্তিক ক্রিকেটে ওয়েস্টার্ন ডিস্ট্রিক্টস ও ক্যানবেরা বিশ্ববিদ্যালয় ক্রিকেট ক্লাবের হয়ে অংশগ্রহণ করেন। ২০০৮ সালে ক্রিকেট অস্ট্রেলিয়া কাপে এসিটি কমেটসের পক্ষাবলম্বন করে দক্ষিণ অস্ট্রেলীয় দ্বিতীয় একাদশের বিপক্ষে দিনের একমাত্র উইকেট লাভ করেন নাথান লায়ন। কমেটসের সাথে থাকাবস্থায় লায়ন অধিনায়ক, পরবর্তীতে অধিনায়ক-কোচ মার্ক হিগসের পরামর্শ পান। হিগস তার স্পিন বোলিংকে সঠিক পথে পরিচালনা করতে ও ফিল্ডিং সাজাতে সহায়তা করতেন। কমেটস থেকে চলে যাওয়া স্বত্ত্বেও তিনি হিগসের সহায়তার কথা কৃতজ্ঞচিত্তে স্মরণপূর্বক যোগাযোগ রক্ষা করতেন।
২৬ জুলাই, ২০১১ তারিখে শ্রীলঙ্কা সফরের জন্য অস্ট্রেলিয়া টেস্ট ক্রিকেট দলের অন্যতম সদস্যরূপে লায়ন মনোনীত হন। পাইকিয়াসোথি সারাভানামুত্তু স্টেডিয়ামে অনুষ্ঠিত তিনদিনের প্রস্তুতিমূলক খেলায় তিনি শ্রীলঙ্কা বোর্ড একাদশের বিরুদ্ধে দুই উইকেট লাভ করেন। অতঃপর ৩১ আগস্ট, ২০১১ তারিখে গালেতে অনুষ্ঠিত টেস্টের মাধ্যমে অভিষেক ঘটে নাথান লায়নের। ১ সেপ্টেম্বর, ২০১১ তারিখে তিনি তার নিজস্ব প্রথম বলেই প্রথম উইকেট লাভ করেন। কুমার সাঙ্গাকারাকে আউটের মাধ্যমে দ্বিতীয় অস্ট্রেলীয় ও বিশ্বের মধ্যে চতুর্দশ খেলোয়াড় হিসেবে টেস্ট ক্রিকেটে প্রথম বলেই প্রথম উইকেট লাভ করার বিরল গৌরব অর্জন করেন। প্রথম ইনিংসে ৩৪ রানে ৫ উইকেট লাভ করার মাধ্যমে বিশ্বের ১৩১তম খেলোয়াড় হিসেবে অভিষেক টেস্টে পাঁচ উইকেট লাভ করেন।
বাংলাদেশের সামরিক সম্মাননা ও পদক

বাংলাদেশ সশস্ত্র বাহিনী বিভিন্ন স্তরের সেবা, ব্যক্তিগত অর্জন এবং স্মারক অনুষ্ঠানের স্বীকৃতিস্বরূপ পদক এবং তাদের সাথে সম্পর্কিত ফিতা একজন নিয়মিত বাংলাদেশ সেনাবাহিনী, বাংলাদেশ নৌবাহিনী এবং বাংলাদেশ বিমান বাহিনীর সদস্যকে প্রদান করা হয়। সামরিক পদকগুলির সাথে একত্রে, এই জাতীয় পুরস্কারগুলি বাহ্যিকভাবে একজন পরিষেবাকর্মীর কর্মজীবনের উজ্জ্বলতম অংশসমূহ প্রদর্শন করে।
অগ্রাধিকার ক্রমে সজ্জিত:
বাংলাদেশ সেনাবাহিনী, বাংলাদেশ নৌবাহিনী এবং বাংলাদেশ বিমান বাহিনীর সকল সদস্যকে এই প্রশংসা পদক প্রদান করা হয়, যারা প্রশংসাপত্র পেয়েছেন।
বাংলাদেশ সেনাবাহিনী, বাংলাদেশ নৌবাহিনী ও বাংলাদেশ বিমান বাহিনীর সকল ব্যক্তি যারা তিনবার রক্ত দান করেছেন তাদের সবাইকে রক্ত দাতা পদক প্রদান করা হয়।
রাধাগোবিন্দ বসাক

ডক্টর রাধাগোবিন্দ বসাক (৮ জানুয়ারি ১৮৮৫ - ১০ ডিসেম্বর ১৯৮২) ছিলেন প্রখ্যাত বাঙালি ইতিহাসবিদ ও ভাষা-বিজ্ঞানী। ঢাকা বিশ্ববিদ্যালয় প্রতিষ্ঠাকালীন যেসকল ব্যক্তি এখানে যোগদান করেন তিনি ছিলেন তাদের অন্যতম; তিনি এবং ডক্টর মুহম্মদ শহীদুল্লাহ প্রতিষ্ঠাকালীন সময়ে ঢাকা বিশ্ববিদ্যালয়ে বাংলা বিভাগের লেকচারার হিসেবে যোগ দান করেন।
রাধাগোবিন্দ বসাকের জন্ম ১৮৮৫ খ্রিস্টাব্দের ৮ই জানুয়ারি ব্রিটিশ ভারতের অধুনা বাংলাদেশের ঢাকাতে। ১৯০১ খ্রিস্টাব্দে তিনি বৃত্তি-সহ এন্ট্রান্স পাশ করেন। সংস্কৃতভাষা ও সাহিত্যে পড়াশোনা করে পাণ্ডিত্য অর্জন করেন। এম.এ পাশের পর কিছুদিন স্কুলে শিক্ষকতা করেন। তিনি ভাষাবিদ হরিনাথ দের অধীনে কয়েক বছর প্রাচীন ভারতীয় লেখমালা ও লিপিতত্ত্ব নিয়ে গবেষণা করেন। 
১৯১১ খ্রিস্টাব্দে রাধাগোবিন্দ রাজশাহী কলেজে এবং ১৯২১ খ্রিস্টাব্দে ঢাকা বিশ্ববিদ্যালয়ে সংস্কৃত, পালি ও প্রাকৃত ভাষার অধ্যাপক ছিলেন। ১৮৩৩ খ্রিস্টাব্দে কলকাতার প্রেসিডেন্সি কলেজে যোগ দিয়ে ১৯৪০ খ্রিস্টাব্দে অবসর গ্রহণ করে কলকাতা বিশ্ববিদ্যালয়ে প্রাচীন ভারতীয় ইতিহাস ও সংস্কৃতি, পালি এবং সংস্কৃত বিভাগগুলিতেও পড়াতেন। 
তিনি 'বরেন্দ্র অনুসন্ধান সমিতি'-এর সদস্য হিসাবে দিনাজপুরে আবিষ্কৃত গুপ্ত-সম্রাটদের পাঁচটি তাম্রশাসনের পাঠোদ্ধার ও সম্পাদনা করেন। 
সংস্কৃত ও প্রাকৃত সাহিত্য এবং প্রাচীন ভারতীয় ইতিহাস নিয়ে তার মৌল রচনা ও গ্রন্থের সংখ্যা অনেক। তার প্রথম গ্রন্থ- 'হিস্ট্রি অফ নর্থ ইস্টার্ন ইন্ডিয়া' ১৯৩৩ খ্রিস্টাব্দে প্রকাশিত হয়। তিনি ‘কৌটিলীয় অর্থশাস্ত্র' গ্রন্থ বাংলা ভাষায় যথাযথ অনুবাদ করেন। তার অন্যান্য প্রকাশিত গ্রন্থগুলি হল-
রাধাগোবিন্দ বসাক দামোদরপুর লেখমালা সংক্রান্ত প্রবন্ধের জন্য কলকাতা বিশ্ববিদ্যালয়এর গ্রিফিথ পুরস্কার লাভ করেন। তাকে কলকাতার সংস্কৃত কলেজ ‘বিদ্যাবাচষ্পতি’ উপাধি প্রদান করে। ১৯৬৬ সালে ভারতের রাষ্ট্রপতি ডঃ সর্বপল্লী রাধাকৃষ্ণন ডঃ রাধাগোবিন্দ বসাককে সংস্কৃতে পারদর্শিতার জন্য প্রশংসাপত্র প্রদান করেন । এছাড়াও তিনি বর্ধমান বিশ্ববিদ্যালয় থেকে সম্মানসূচক ডি.লিট. উপাধিতে ভূষিত হন।
অক্ষয়কুমার দত্তগুপ্ত

অধ্যক্ষ অক্ষয়কুমার দত্তগুপ্ত (২১ জুন ১৮৮১ - ৫ জুন ১৯৭৯) হলেন একজন প্রখ্যাত বাঙালি শিক্ষাবিদ ও সাহিত্যিক। তিনি ১৯১৪ সাল থেকে ১৯২০ সাল পর্যন্ত জগন্নাথ কলেজের (বর্তমান: জগন্নাথ বিশ্ববিদ্যালয়) অধ্যক্ষ হিসেবে দায়িত্ব পালন করেছেন।
অক্ষয়কুমার দত্তগুপ্ত ডফ স্কলারশিপ পেয়েছিলেন। এছাড়াও তিনি 'কবিরত্ম' এবং রায় বাহাদুর উপাধিতে ভূষিত হন।
উপাত্ত খনন

উপাত্ত খনন বা ইংরেজি পরিভাষায় ডাটা মাইনিং () পরিগণক বিজ্ঞান তথা কম্পিউটার বিজ্ঞানের একটি ক্ষেত্র হিসেবে বিবেচিত হয়। এটি "উপাত্তাধারগুলিতে জ্ঞান আবিষ্কার" (নলেজ ডিসকভারি ইন ডেটাবেসেজ বা সংক্ষেপে কেডিডি)-এর একটি ধাপ।
উপাত্ত খনন কৃত্রিম বুদ্ধিমত্তা, পরিসংখ্যান, ডেটাবেজ ম্যানেজমেন্ট সিস্টেম সমন্বয়ে গঠিত একটি কম্পিউটিং বা পরিগণন কর্মকাণ্ড যার মাধ্যমে বিশালাকার উপাত্ত সংকলন (ডাটা সেট) থেকে নির্দিষ্ট বৈশিষ্টের উপাত্ত আবিষ্কার করা সম্ভব হয়। উপাত্ত খননের লক্ষ্য হল একটি উপাত্ত সংকলন থেকে নির্দিষ্ট বা কাংক্ষিত উপাত্ত খুঁজে বের করা এবং তা নির্দিষ্ট কাজের উপযোগী করে বিন্যাস, শ্রেণীবদ্ধ ও উপস্থাপন করা।
উপাত্তাধারগুলিতে জ্ঞান আবিষ্কারের ধাপগুলো নিম্নরূপঃ
এই প্রক্রিয়ায় পূর্বের উপাত্ত বিশ্লেষণ করে ভবিষ্যতের উপাত্তের চরিত্র সম্পর্কে পূর্ভাবাস দেওয়া যায়। সিদ্ধান্ত বৃক্ষ (ডিসিশন ট্রি), স্নায়বিক জাল [(নিউরাল নেটওয়ার্ক), ইত্যাদি প্রক্রিয়ায় সাধারণত উপাত্ত বিশ্লেষণ করা হয়।
এই প্রক্রিয়ায় উপাত্তসমূহকে নির্দিষ্ট বৈশিষ্ট্যের ভিত্তিতে শ্রেণীবদ্ধ করা হয়। একটি নির্দিষ্ট শ্রেণীর উপাত্তগুলির মধ্যে সর্বোচ্চ সাদৃশ্য বজায় রাখা এবং দুইটি ভিন্ন শ্রেণীর উপাত্তগুলির মধ্যে সর্বনিম্ন সাদৃশ্য বজায় রাখা গুচ্ছকরণের উদ্দেশ্য।
এই প্রক্রিয়ায় পূর্বের কোন লিখিত নথিবিবণীতে (রেকর্ডে) যেসব উপাত্ত এসাথে অবস্থান করে তাদের মধ্যে সম্পর্কস্থাপন করা হয়।
এই প্রক্রিয়ায় সময়ের ভিত্তিতে এবং ক্রমানুসারে উপাত্ত শ্রেণীবদ্ধ করা হয়।
তিরপ জেলা

তিরপ জেলা হল ভারতের অরুণাচল প্রদেশ রাজ্যের দক্ষিণ-পূর্বাঞ্চলের একটি জেলা। এই জেলার সীমানায় ভারতের নাগাল্যান্ড ও অসম রাজ্য এবং মায়ানমার রাষ্ট্র অবস্থিত।
প্রাচীনকালে তিরপ ছিল আদিবাসীপ্রধান এলাকা। খ্রিস্টীয় ১৬শ শতাব্দীতে নোকট উপজাতি এই অঞ্চলে বাস করতে আসে। সেই সময় এই জেলা অহোম রাজ্যের অংশ ছিল। ১৯৪৫ সালে জাপানি সেনাবাহিনী এই অঞ্চলে অনুপ্রবেশ করে এখানকার দখল নিয়েছিল। জাপান সাম্রাজ্যের পতন পর্যন্ত এই অঞ্চল জাপানিদের দখলে ছিল। পরবর্তীকালে বৃহত্তর নাগাল্যান্ডের দাবিদার এনএসসিএন নামক নাগা বিদ্রোহী গোষ্ঠীর হামলার শিকার হয় তিরপ জেলা। বলা হয়, ব্যাপ্টিস্ট মিশনারিরা গোপনে নাগা জঙ্গিদের গোপনে সমর্থন করেন।
১৯৮৭ সালের ১৪ নভেম্বর, এই জেলা ভেঙে চংলং জেলা গঠিত হয়।
তিরপ জেলার আয়তন । আয়তনে এই জেলা কানাডার কর্নওয়াল দ্বীপের সমান।
এখানকার পাটকই পর্বতের উচ্চতা ২০০ মিটার থেকে উত্তর-পশ্চিমে ৪০০০ মিটার পর্যন্ত।
অরুণাচল প্রদেশ বিধানসভার সাতটি আসন এই জেলায় অবস্থিত: নামস্যাংম খোনসা পূর্ব, খোনসা পশ্চিম, বরদুরিয়া-বোগাপানি, কানুবারি, লংডিং-পুমাও ও পংচুয়া-ওয়াক্কা। এগুলি সব কটিই অরুণাচল পূর্ব লোকসভা কেন্দ্রের অংশ।
২০১১ সালের জনগণনা অনুসারে, তিরপ জেলার জনসংখ্যা ১১১,৯৯৭। এই জনসংখ্যা গ্রেনাডা রাষ্ট্রের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এর স্থান ৬১৩তম। জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ১১.৬৩%. লিঙ্গানুপাতের হার প্রতি ১০০০ পুরুষে ৯৩১ জন মহিলা। সাক্ষরতার হার ৫২.২৩%।
নোকট উপজাতির মানুষ এই জেলায় সংখ্যাগুরু। অন্যান্য আদিবাসী গোষ্ঠীর মধ্যে কোনয়াক, ওয়ানচো, তুতসা, তাংসা ও সিংফো উল্লেখযোগ্য। আদিবাসী উৎসবের পাশাপাশি এই জেলায় দুর্গাপূজাও অনুষ্ঠিত হয়।
অরুণাচল প্রদেসের এই জেলাতেই প্রথম প্রচারিত হয়। এখানকার খোনসা অঞ্চলের নোকট উপজাতির অনেকে খ্রিস্টধর্মে ধর্মান্তরিত হয়েছে।
তিরপ জেলার রামকৃষ্ণ মিশন বিদ্যালয় একটি উল্লেখযোগ্য বিদ্যালয়। এই স্কুল এই জেলার শিক্ষা উন্নয়নে বিশেষ ভূমিকা রেখেছে।
পিক্সার

পিক্সার অ্যানিমেশন স্টুডিও () (, লোগোতে PIXAR) যার পূর্বের নাম দ্যা গ্রফিক্স গ্রুপ , একটি মার্কিন কম্পিউটার অ্যানিমেশন চলচ্চিত্র নির্মাণ প্রতিষ্ঠান যা মার্কিন যুক্তরাষ্ট্রের ইমেরিভিলে, ক্যালিফোর্নিয়ায় অবস্থিত। তারা জনপ্রিয়তা পায় সিজিআই চলচ্চিত্রগুলো তৈরির জন্য যা ফটোরিয়েলিস্টিক রেনডার ম্যানের সাথে মিলে নির্মাণ হয়ে ছিল। ১৯৭৯ সালে পিক্সার প্রথমে দ্যা গ্রাফিক্স গ্রুপ নামে লুকাস ফিল্মের কম্পিউটার বিভাগের অধীনস্থ প্রতিষ্ঠান হিসেবে যাত্রা শুরু করে। এটি ১৯৮৬ অন্যের অধিনে চলে যায় যখন অ্যাপল ইনকর্পোরেটেড ও পিক্সারের সহপ্রতিষ্ঠাতা স্টিভ জবস এর অধিকাংশ ফ্রেঞ্ছাইসি কিনে নেয়। ২০০৬ সালে দ্য ওয়াল্ট ডিজনি কোম্পানি জবসের পিক্সারকে ৭৪০ কোটি ডলার অংশীদারত্ব কিনে নেয়, যা ডিজনিকে পিক্সারের সবচেয়ে বড় শেয়ারহোল্ডার বানায়।
পিক্সার ১৯৯৫-তে "টয় স্টোরি" দিয়ে শুরু করে এখন পর্যন্ত ১৪টি অ্যানিমেশন চলচ্চিত্র তৈরি করেছে। সবকটি চলচ্চিত্রই লক্ষ পূরণে সফল হয়; এর মধ্যে "কারস্ ২" পিক্সারের জন্য সবচেয়ে বেশি বাণিজ্যিক সাফল্য বয়ে আনে। সবকটিই হলিউড ভিত্তিক চলচ্চিত্রের সাফল্যের জরিপ সংস্থা সিনেমাস্কোর A(এ) দিয়ে চিহ্নিত করে। তারা বিভিন্ন স্বল্পদৈর্ঘ্যের চলচ্চিত্রও প্রযোজনা করে থাকে। ২০১৩ সালের জুলাই পর্যন্ত তাদের চলচ্চিত্রগুলো বিশ্বব্যাপী ৮৩০ কোটি ডলার আয় করে এবং যা তাদের গড়ে প্রতিটি সিনেমার জন্য ৫৮ কোটি ৯০ লাখ করে আয় হয়।
এই নির্মাতারা এখন পর্যন্ত ২৭টি অস্কার পুরস্কার, ৭টি গোল্ডেন গ্লোব পুরস্কার, ১১টি গ্র্যামি এ্যাওয়ার্ডসহ এছাড়া আরো অনেক পুরস্কার লাভ করে তাদের অসাধারণ চলচ্চিত্র নির্মাণের জন্য। ২০০১-এর পর থেকে পিক্সারের অধিকাংশ চলচ্চিত্র একাডেমি পুরস্কারের সেরা অ্যানিমেশন চলচ্চিত্র বিভাগে পুরস্কারের জন্য মনোনীত হয়েছে, এর মধ্যে ২টি বাদে ৭টিই পুরস্কার পেয়েছে; ফাইন্ডিং নিমু, দ্য ইনক্রেডেবলস, র‌্যাটাটুই (চলচ্চিত্র), ওয়াল-ই, আপ, টয় স্টোরি ৩ এবং ব্রেভ। আপ এবং টয় স্টোরি ৩ দ্বিতীয় ও তৃতীয় অ্যানিমেশন চলচ্চিত্র যা একাডেমি পুরস্কারের সেরা চলচ্চিত্রের মর্যাদা লাভ করে।
কেভিন কার্টার

কেভিন কার্টার (১৩ সেপ্টেম্বর ১৯৬০ – ২৭ জুলাই ১৯৯৪) ছিলেন একজন দক্ষিণ আফ্রিকান পুরস্কার-বিজয়ী ফটোসাংবাদিক এবং ব্যাং-ব্যাং ক্লাবের সদস্য। ১৯৯৩ সালের সুদান দুর্ভিক্ষের ছবি তুলে তিনি পুলিৎজার পুরস্কার পান। তিনি ৩৩ বছর বয়সে আত্মহত্যা করেন। ২০১০ সালের ফিচার চলচ্চিত্র "দ্য ব্যাং ব্যাং ক্লাবে" তার কাহিনী বর্ণিত হয়েছে যেখানে তার চরিত্রে অভিনয় করেছেন টেইলর কিটস্চ।
প্রথমে খেলাধুলার ফটো সাংবাদিকতার মধ্য দিয়ে কর্ম জীবন শুরু করেন। বর্নবাদ এর কারণে পরে তিনি জোহার্নেসবাগ র্স্টার এ চলে আসেন। ১৯৯৩ সালের মার্চে এ কেভিন কার্টার সুদান আসেন এবং দুর্ভিক্ষের ফটো তোলেন।
২৭ জুলাই, ১৯৯৪ সালে তিনি মাঠ এবং পাঠ কেন্দ্রের পাশে ব্রামফন্টেইনের দিকে গাড়ি চালিয়ে যেতে থাকেন, যে এলাকায় তিনি শৈশবে খেলতেন, এবং তিনি একদিকে তার পিকাপ ট্রাকের হোস পাইপ এবং অন্যদিকে ড্রাইভারের জানালার পাশে বেঁধে আত্মহত্যা করেন। তিনি ৩৩ বছর বয়সে কার্বন মনোক্সাইড বিষক্রিয়ায় মারা যান। তার আত্মহত্যার নোটের কিয়দংশঃ
কুইন্টন ডি কক

কুইন্টন ডি কক (; জন্ম: ১৭ ডিসেম্বর, ১৯৯২) জোহানেসবার্গে জন্মগ্রহণকারী দক্ষিণ আফ্রিকান ক্রিকেটার। এছাড়াও তিনি ঘরোয়া ক্রিকেটে গটেং এবং হাইভেল্ড লায়ন্সের পক্ষ হয়ে খেলছেন। আন্তর্জাতিক পর্যায়ে দক্ষিণ আফ্রিকা দলে তিনি উইকেট-কিপার কাম ব্যাটসম্যান হিসেবে দায়িত্ব পালন করেন। এরপূর্বে তিনি অনূর্ধ্ব-১৯ দলে প্রতিনিধিত্ব করেছেন। ২০১৩ সালের ইন্ডিয়ান প্রিমিয়ার লিগে তিনি সানরাইজার্স হায়দরাবাদের সাথে চুক্তিবদ্ধ হয়েছেন। কিন্তু দলে তেমন কোন অবদান রাখতে পারেননি। ১৮ ফেব্রুয়ারি, ২০১৩ তারিখে দক্ষিণ আফ্রিকায় অনুষ্ঠিত টুয়েন্টি২০ আন্তর্জাতিকে ১২৬ রান করে দ্বিতীয় সর্বোচ্চ রান সংগ্রহকারীর তালিকায় অন্তর্ভুক্ত হন।
২১ ডিসেম্বর, ২০১২ তারিখে টুয়েন্টি২০ পর্যায়ে দক্ষিণ আফ্রিকা দলে সর্বপ্রথম অংশগ্রহণ করেন ডি কক। ঐ খেলায় দক্ষিণ আফ্রিকা নিউজিল্যান্ড দলকে মাত্র ৮৬ রানে অল-আউট করে। ফলে স্বাগতিক দক্ষিণ আফ্রিকা খুব সহজেই ৮ উইকেটের ব্যবধানে নিউজিল্যান্ডকে পরাভূত করে। অভিষেকেই চমক দেখান ডি কক। তিনি ২৩ বলে অপরাজিত ২৮ রান করেন। এছাড়াও উইকেট-রক্ষক হিসেবে দুইটি ক্যাচ গ্লাভসে বন্দী করেন।
একদিনের দলে অভিষিক্ত হন ১৯ জানুয়ারি, ২০১৩ তারিখে। দক্ষিণ আফ্রিকার পার্লের বোল্যান্ড পার্ক স্টেডিয়ামে অনুষ্ঠিত নিউজিল্যান্ড দলের বিরুদ্ধে তিনি অংশগ্রহণ করেন। জানা যায় যে, তিনি সাবেক অবসরপ্রাপ্ত দক্ষিণ আফ্রিকান উইকেট-কিপার ব্যাটসম্যান মার্ক বাউচারের কাছ থেকে প্রশিক্ষণ লাভ করেছিলেন ও উজ্জ্বীবিত হয়েছিলেন। তার অনুপস্থিতিতে ওডিআই সিরিজে নিউজিল্যান্ডের বিরুদ্ধে ডি কক স্থলাভিষিক্ত হন। অভিষেক সিরিজের দ্বিতীয় খেলা থেকেই তিনি গ্রেইম স্মিথের সাথে উদ্বোধনীতে ব্যাটিং করছেন।
ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা

ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা () ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের ত্শাল-পা-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।
ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা ১১২৩ খ্রিষ্টাব্দে স্ক্যিদ নদী উপত্যকায় স্না-নাম-ঝাং পরিবারগোষ্ঠীতে জন্মগ্রহণ করেন। জন্মের পর তার নাম রাখা হয় দার-মা-গ্রাগ্স () শৈশবে তিনি মা-জো-দার-মা নামক এক ভিক্ষুণী ও সাম-বু নামক এক অনুবাদকের নিকটে শিক্ষালাভ করেন। কৈশোরে তার পিতামাতার মৃত্যু হলে তিনি আত্মহত্যাপ্রবণ হয়ে পড়েন।
১১৪৮ খ্রিষ্টাব্দে খাম্স অঞ্চলে তিনি ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা নাম নিয়ে বৌদ্ধ ভিক্ষুতে পরিণত হন। এই অঞ্চলেই তিনি র্গোয়া-লো-ত্সা-ওয়া নামক তিব্বতী অনুবাদকের নিকট চক্রসম্বর তন্ত্র সম্বন্ধে শিক্ষালাভ করেন। এরপর তিনি 'ওল-খা-বা-ছোস-গ্যুং () (১১০৩-১১৯৯) এবং মাল-য়ের-পা-বা () নামক দুইজন তিব্বতী বৌদ্ধ পণ্ডিত এবং বৈরোচনবজ্র নামক ভারতীয় দোঁহা পণ্ডিতের নিকটে শিক্ষালাভ করেন। এছাড়াও তিনি স্গাম-পো-পা-ব্সোদ-নাম্স-রিন-ছেন নামক মিলারেপার শিষ্যের ভগিনীপুত্র স্গোম-পো-ত্শুল-খ্রিম্স-স্ন্যিং-পো নামক বিখ্যাত ব্কা'-ব্র্গ্যুদ পণ্ডিতের শিষ্যত্ব লাভ করেন। এই সময় তিনি ফ্যাগ-ছেন-লাম-ম্ছোগ-ম্থার-থুগ () নামক বিখ্যাত গ্রন্থ রচনা করেন।
১১৬০ এর দশকে তিব্বতে বিভিন্ন বৌদ্ধ মঠের মধ্যে সংঘর্ষ শুরু হলে স্গোম-পো-ত্শুল-খ্রিম্স-স্ন্যিং-পো এই ব্যাপারে মধ্যস্থতা করেন এবং তিনি তার শিষ্য ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পাকে ভবিষ্যতের সমস্ত সংঘর্ষ ও বৌদ্ধ মঠ ধ্বংস প্রতিরোধের আদেশ দেন। সেই কারণে তিনি ১১৭৫ খ্রিষ্টাব্দে উত্তর দিক থেকে আক্রমণ প্রতিরোধের জন্য লাসা শহরের উত্তরে স্ক্যিদ নদীর উত্তর তীরে ত্শাল-গুং-থাং () নামক বিখ্যাত বৌদ্ধমঠটির নির্মাণ করেন। এই সময় তিনি মধ্য তিব্বতের একজন শক্তিশালী শাসক হিসেবে পরিগণিত হন। তিনি এই সময় এই অঞ্চলে তার নিজের আইন কানুন স্থাপন করেন এবং আইনভঙ্গকারীদের ওপর নির্যাতন ও শাস্তির ব্যবস্থা করেন।
একষট্টি বছর বয়সে এক কঠিন রোগে আক্রান্ত হলে তিনি তার জীবনের শেষ দিন পর্যন্ত গোপনে সাধনার জন্য চলে যান। এই সময় তিনি কোন ব্যক্তির সঙ্গে দেখা না করতেন না। একমাত্র ১১৮৯ খ্রিষ্টাব্দে কার্মা-ব্কা'-ব্র্গ্যুদ ধর্মীয় গোষ্ঠীর প্রতিষ্ঠাতা দুস-গ্সুম-ম্খ্যেন-পা তার সঙ্গে দেখা করে তার সামরিক অভিযান বন্ধের অনুরোধ করলে ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা তার যুক্তিতে রাজি হন।
স্গোম-পো-ত্শুল-খ্রিম্স-স্ন্যিং-পো

স্গোম-পো-ত্শুল-খ্রিম্স-স্ন্যিং-পো () (১১১৬-১১৬৯) দ্বাদশ শতাব্দীর একজন বিখ্যাত তিব্বতী বৌদ্ধ পণ্ডিত ছিলেন যিনি দ্বাগ্স-ল্হা-স্গাম-পো () নামক বৌদ্ধবিহারের দ্বিতীয় প্রধান ছিলেন।
স্গোম-পো-ত্শুল-খ্রিম্স-স্ন্যিং-পো ১১১৬ খ্রিষ্টাব্দে গ্ন্যাল-বোং-স্ন্যি () নামক স্থানে স্গাম-পো-পা-ব্সোদ-নাম্স-রিন-ছেন নামক বিখ্যাত বৌদ্ধ পণ্ডিতের জ্যৈষ্ঠ ভ্রাতা র্গ্যা-বা-সে-রের () ঔরসে ত্শে-ল্চাম () নামক মহিলার গর্ভে প্রথম সন্তান রূপে জন্মগ্রহণ করেন। তার তৃতীয় ভ্রাতা রোগ-ছুং পরবর্তীকালে স্গোম-ছুং-শেস-রাব-ব্যাং-ছুব নামে বিখ্যাত হন।
তার দশ বছর বয়সে তার পিতা মাতা তাকে স্গাম-পো-পা-ব্সোদ-নাম্স-রিন-ছেনের নিকটে নিয়ে গেলে তিনি তাকে 'দ্জাম-গ্লিং-গ্রাগ্স-পা () নাম দেন। ষোল বছর বয়সে স্গাম-পো-পা-ব্সোদ-নাম্স-রিন-ছেন তাকে দীক্ষা দেন। কুড়ি বছর বয়সে তার নাম রাখা হয় ত্শুল-খ্রিম্স-স্ন্যিং-পো।
১১৫০ খ্রিষ্টাব্দে তিনি দ্বাগ্স-ল্হা-স্গাম-পো () নামক বৌদ্ধমঠের প্রধান লামা নির্বাচিত হন ও তিনি ঐ পদে উনিশ বছর ছিলেন। ১১৬০ খ্রিষ্টাব্দে তিব্বতে বিভিন্ন বৌদ্ধ মঠের মধ্যে সংঘর্ষ শুরু হলে লাসা শহরের তিব্বত সম্রাট স্রোং-ব্ত্সন-স্গাম-পো দ্বারা নির্মিত জোখাং সহ বিভিন্ন প্রাচীন বৌদ্ধমঠের ক্ষতি সাধিত হয়। ১১৬৬ খ্রিষ্টাব্দে স্গোম-পো-ত্শুল-খ্রিম্স-স্ন্যিং-পো এই সংঘর্ষের প্রতিরোধের ব্যাপারে মধ্যস্থতা করেন ও তার শিষ্য ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পাকে ভবিষ্যতের সমস্ত সংঘর্ষ ও বৌদ্ধ মঠ ধ্বংস প্রতিরোধের দায়িত্ব দেন।
তনুশ্রী চক্রবর্তী

তনুশ্রী চক্রবর্তী একজন বাঙালি মডেল এবং অভিনেত্রী। তনুশ্রী চক্রবর্তী পেশায় একজন ভারতীয় বাংলা অভিনেত্রী
তনুশ্রী মর্ডান হাই স্কুল থেকে স্কুলজীবনের শিক্ষা সমাপ্ত করেন। পরে কলকাতা বিশ্ববিদ্যালয়ের অধীনে বাসন্তী দেবী কলেজ থেকে রাষ্ট্রবিজ্ঞানে গ্রাজ্যুয়েশন করেন।
তনুশ্রী স্কুল সমাপ্ত করার পরেই মডেল হবার সুযোগ লাভ করেন। এরপর তিনি বেশকিছু পণ্যের বিজ্ঞাপন-এ অংশ নেন। তিনি কমলেশ্বর মুখোপাধ্যায় পরিচালিত "উড়ো চিঠি"তে অভিনয়ের মাধ্যমে জনপ্রিয় হন।
২০২১ সালের বিধানসভা নির্বাচনে বিজেপির প্রার্থী হয়ে তিনি ২১ হাজার ভোটের ব্যবধানে শ্যামপুরে আসনে হেরেছেন।
রোমিও (২০১১-এর চলচ্চিত্র)

রোমিও সুজিত মন্ডল পরিচালিত, দেব, শুভশ্রী গাঙ্গুলী, সব্যসাচী চক্রবর্তী, লাবণী সরকার পরিচালিত ২০১১ সালের একটি রোমান্টিক চলচ্চিত্র। সংগীত পরিচালক জিৎ গাঙ্গুলী এই চলচ্চিত্রের সংগীত পরিচালনা করেন। ৪ঠা নভেম্বর, ২০১১ সালে মুক্তিপ্রাপ্ত এই চলচ্চিত্রটি তেলুগু চলচ্চিত্র কিশোর কুমার পর্দাসনীর "কঁচেম ইস্টম, কঁচেম কষ্টম"-এর পুননির্মান। এই চলচ্চিত্রটি সুপার হিট হয়। অভিনয় করেছিলেন সিদ্ধার্থ ও তামান্না ।
"পূজা" (শুভশ্রী গাঙ্গুলী) তার বাবা "চ্যাটার্জী"র (কৌশিক বন্দ্যোপাধ্যায়) স্নেহে বড় হয়। বাবার জন্য "পূজা" সবই করতে পারে। এক পর্যায়ে সে লেখাপড়ার জন্য কলকাতায় আসে। এখানে সে তার আঙ্কেল "দিবাকর"-এর (বিশ্বজিৎ চক্রবর্তী) বাসায় থাকে। আঙ্কেলের মেয়ে "স্বাতী"র একদল বন্ধু আছে। এরমধ্যে অন্যতম "সিদ্ধার্থ" (দেব)। সে সবকিছু নিয়েই মজা করে।
"সিদ্ধার্থ"র অনেক মেয়েবন্ধু আছে। তার মুখে সর্বদাই হাসি থাকে। তাকে দেখে কেউ বুঝতে পারে না তার মা "নন্দিনী" (লাবণী সরকার) এবং বাবা "অভিরাজ" (সব্যসাচী চক্রবর্তী) আলাদা থাকে।
"সিদ্ধার্থ" ও "পূজা" একে অপরকে ভালবেসে ফেলে। "পূজা"র বাবার কাছে এ কথা বললে সে বলে "সিদ্ধার্থ"র কাছে সে মেয়েকে দিতে রাজি আছে। কিন্তু তার আগে তাদের বাবা-মাকে এক করতে হবে। "পূজা" তার বাবার মনে আঘাত দিয়ে পালিয়ে বিয়ে করবে না। অতঃপর তারা দুজনে এই চেষ্টা করতে লাগল। কিন্তু অনেক চেষ্টার পরেও তারা সক্ষম হয় না। এক পর্যায়ে "সিদ্ধার্থ" আর "পূজা"র মধ্যে ঝগড়াও হয়। কিন্তু পরে "সিদ্ধার্থ" ঝগড়া মিটিয়ে নেয়।
অবশেষে অনেক চেষ্টার পর "অভিরাজ" নিজের ভুল বুঝতে পেরে "নন্দিনী"র কাছে ফিরে আসে। দুই পরিবার এই বিয়েতে সম্মত হয়।
এই চলচ্চিত্রের অ্যালবামে মোট ৬টি গান রয়েছে। সব কটিই জিৎ গাঙ্গুলীর সুর দেয়া। গান লিখেছেন প্রিয় চট্টোপাধ্যায়, চন্দ্রানী গঙ্গোপাধ্যায় ও প্রসেন